Конкурс за най-добър мем „НЕ на насилието над жени"

Конкурсът се провежда в цяла Европа в рамките на кампанията Step Up - инициатива на WAVE /Women Against Violence Europe/ с цел да се повиши чувствителността на младите хора по темата, свързана с домашното насилие и необходимостта от неговото ограничаване и предотвратяване. В България конкурсът се организира от Фондация „П.У.Л.С.” в партньорство с фондация „Български център за джендър изследвания” - София и Хасково и със съдействието на останалите членове на Алианс за защита от насилие, основано на пола/АЗНОП/.

Най-добрите отличени мемета ще бъдат споделени, както чрез социални медии, така и по време на изложение. Необходимо е участниците в състезанието да се придържат към положително и образователно послание като акцентът да бъде върху възстановяване след преживяно домашно насилие- например предоставяне на услуги за подкрепа на пострадали, право на живот без страх, овластяване на жените.

Какво е мем /на англ. MEME/? Това е един от най-популярните Facebook жанрове.Меметата се създават от интернет потребители и се разпространяват във всички социални мрежи. Хората, които не искат да изразят директно мнението си, споделят морални мемета, които показват техните ценности и вярвания. Меметата осигуряват по-фин начин да намекнат как човек се чувства и как самият той би искал да бъде виждан от приятелите си.

Как да създадем мем?

Използвайки следните инструменти https://helpx.adobe.com/support/acrobat.html

http://memecrunch.com/generator/animated/

http://www.quickmeme.com/

Краен срок за изпращане на мем: 12.08.2017 г.

Кога ще се обявят победителите? на 18.09.2017 г.

Кой може да участва? Творчески лица и групи на възраст между 18 и 25 г.

Колко мемета можете да изпратите? Толкова, колкото искате.

Какъв вид мемета отговарят на условията на този конкурс? Картинки формат jpg, png или подобни. Допускат се картинки с текст, но не и анимирани gif или видеоклипове.

Как могат да се изпратят меметата? Трябва да бъдат изпратени по имейл на pulse.women@gmail.com.

Има ли конкретни изисквания за съдържанието на меметата? Необходимо е участниците да се придържат към темата - възстановяване, овластяване, помощни услуги, право на живот без страх от насилие, какви са нуждите на жените, преживели насилие и т.н. Не се допуска използване на неприличен или унизителен език. Меметата трябва да съдържат положително, вдъхновяващо послание.

Каква е наградата?

1 място- 120 лв.

2 място- 60 лв.

3 място- 40 лв.

Също така всеки един от тримата спечелили ще получи тениска, щампована със своя мем и сертификати.

**По-добре да говорим за насилието, отколкото да не забелязваме, че съществува!**